[{"text_idx": "#000006", "text": "Rydyn ni wedi cael amser hyfryd yng Nghanolfan Dylan Thomas yn ystod yr hanner tymor hwn, gyda\u2019r Lle Dysgu ar agor trwy\u2019r wythnos ar gyfer gweithdai a gweithgareddau a arweinir gennych chi. Prif thema\u2019r wythnos oedd \u2018Teithiau Dylan\u2019 gyda chyfleoedd i fod yn greadigol trwy greu mapiau, cardiau post, straeon, ac wrth gwrs, wisgo gwisgoedd."}, {"text_idx": "#000007", "text": "Doedd e ddim eisiau colli\u2019r hwyl, felly dyma un o\u2019n cyfranogwyr, o\u2019r enw Henry (9 oed), yn gosod cadair wrth ddesg y dderbynfa a gofynnodd i ni greu map trysor, gan gynnwys cystiau trysor llawn emojis a dihirod. Wrth gwrs, dechreuon ni feddwl am arwyr amrywiol a\u2019u gelynion... ac felly cafodd y Dyn Ffwng ei eni (neu ei sboru)."}, {"text_idx": "#000008", "text": "Mae\u2019r Dyn Ffwng yn genfigennus iawn o lwyddiant Dylan Thomas. Mae e eisiau dinistrio\u2019i le ysgrifennu a\u2019i newid i fod yn domen gompost enfawr. Ond sut? Wel, trwy fanteisio ar y ffaith bod Dylan Thomas yn hoffi cael bath hir, mae\u2019r Dyn Ffwng yn bwriadu sugno pob diferyn o ddw\u0302r y bath gyda\u2019i gap sugno arbennig. Tra bod Dylan yn ddiymadferth yn y bath, bydd e\u2019n llenwi\u2019r ystafell gyda chaws llyffant. Yn anffodus i\u2019r Dyn Ffwng, mwynhaodd Dylan fwyta winwns picl yn y bath ac mae sudd piclo yn gwneud i\u2019r Dyn Ffwng fod yn sa\u0302l. Un jar wedi\u2019i thaflu a\u2019i hanelu\u2019n ofalus gan Dylan, ac mae cynllun ei elyn wedi cael ei ddifetha."}, {"text_idx": "#000009", "text": "Fel gallwch chi ddychmygu, ni fydd yr un ohonon ni\u2019n edrych ar fadarch yn yr un ffordd eto!"}, {"text_idx": "#000010", "text": "Mae Henry wedi dweud wrthym fod rhaid i ni greu mwy o arwyr erbyn y gwyliau nesaf, felly, esgusodwch fi, mae\u2019n rhaid i fi fynd yn o\u0302l i Collected Poems Dylan nawr i gael fy ysbrydoli!"}, {"text_idx": "#000011", "text": "This post is also available in:"}, {"text_idx": "#000012", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000013", "text": "Croeso i Ganolfan Dylan Thomas!"}]